………………………………. napirendi pont

**ELŐTERJESZTÉS**

**a Képviselő-testület 2015. április 28-i rendes ülésére**

**Tárgy:** Rendőrséggel kapcsolatos korábbi képviselő-testületi döntések visszavonása

**Készítette:** ……………………………………….

 dr. Murai Renáta

 Jegyzői Titkárságvezető

**Egyeztetve:** ………………………………………

 Dankó virág

 Alpolgármester

**Látta:** ………………………………………

 dr. Szalai Tibor

 Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület 2014. december 18-i ülésén 400-401/2014. (XII.18.) határozataival döntött arról, hogy a Budapest II. kerületi Közbiztonsági Alapítványától átvesz 1.999.999 Ft-ot, amelyet a BRFK részére adományoz azzal, hogy az összeg a II. kerületi Rendőrkapitányság dolgozóinak jutalmazására fordítható.

A fenti döntések alapján az Alapítvánnyal megkötöttük a megállapodást, majd a BRFK-val kötendő szerződést aláírva eljuttattuk Budapest Rendőrfőkapitányához. Ezt követően a Rendőrség jelezte, hogy a szerződésben szereplő határidőben nem tudja a felajánlott pénzösszeget felhasználni a hosszú adminisztráció, illetve az évforduló miatti pénzügyi nyilvántartások okán, ezért kérték a Képviselő-testületet, hogy járuljon hozzá a szerződés határidőket tartalmazó 6. és 9. pontjának módosításához. Ez a Képviselő-testület 35/2015. (II. 26.) határozatával megtörtént.

A módosított szerződést Önkormányzatunk részéről aláírva újfent megküldtük a BRFK részére, azonban az ORFK jelezte, hogy a továbbiakban nincs szükség a fenti gyakorlatnak megfelelő, közvetett adományozásra, az Alapítvány közvetlenül is támogathatja a Rendőrséget.

Fentieknek megfelelően javaslom – a nem teljesült pénzügyi tranzakciók okán – a korábbi képviselő-testületi határozatok visszavonását.

**Határozati javaslat**

A Képviselő-testület úgy dönt, hogy 400-401/2014. (XII. 18.), valamint 35/2015. (II. 26.) határozatait visszavonja.

**Felelős:** Polgármester

**Határidő:** azonnal

*A határozat elfogadása egyszerű többségű szavazati arányt igényel.*

**Budapest, 2015. április 16.**

 **Dr. Láng Zsolt**

 **Polgármester**